ג'רארד באטלר

ג'רארד ג'יימס באטלר (באנגלית: Gerard James Butler; נולד ב-13 בנובמבר 1969) הוא שחקן ומפיק קולנוע סקוטי.

התפרסם לראשונה בתפקידו הראשי בסרט "פנטום האופרה", המבוסס על המחזמר המפורסם שהביא לו הצלחה רבה, אבל תפקידו הבולט מכולם היה בסרט שובר הקופות "300", המבוסס על הרומן הגרפי המפורסם של פרנק מילר. בנוסף, מוכר באטלר בתפקידו בסרטים מצליחים, ביניהם "נ.ב. אני אוהב אותך", "האמת המכוערת", "אזרח שומר חוק", "המטרה: הבית הלבן", "המטרה: לונדון", ו"גיימר".

ביוגרפיה
באטלר נולד ב-13 בנובמבר 1969, בעיר פייזלי, הסמוכה לגלאזגו, בסקוטלנד, הממלכה המאוחדת, למרגרט ואדוארד בטלר. משפחתו קתולית ממוצא אירי. הוא הצעיר מבין שלושה אחים, אח ואחות.
בגיל צעיר עבר יחד עם משפחתו להתגורר בקנדה, אך הוריו התגרשו כאשר היה בן שנתיים והוא חזר יחד עם אמו, אחיו ואחותו לפייזלי. אמו נישאה מחדש מאוחר יותר והוא לא היה בקשר עם אביו עד גיל 16. אביו נפטר כאשר באטלר היה בשנות העשרים לחייו.

באטלר למד משפטים באוניברסיטת גלאזגו והיה נשיא אגודת בית הספר למשפטים של האוניברסיטה. הוא סיים את לימודיו לתואר ראשון אך לא סיים את ההתמחות שלו כי הוא פוטר בדיוק שבוע לפני שהוכשר להיות עורך דין.
לפני השנה האחרונה שלו בבית הספר למשפטים באוניברסיטת גלאזגו, באטלר לקח הפסקה של שנה וחי בקליפורניה. הוא עבד בעבודות שונות, טייל ברחבי ארצות הברית, ולדבריו, שתה הרבה אלכוהול. בשלב מסוים נעצר על התנהגות פרועה בעקבות השתייה המופרזת.

היה בשעתו סולן להקת רוק סקוטית בשם Speed. הלהקה פעלה בזמן שהתמחה בעריכת דין.

קריירה
קריירת המשחק של באטלר החלה בזכות השחקן והבמאי סטיבן ברקוף, שניגש אליו בבית קפה לונדוני והציע לו תפקיד במחזות "קוריולנוס" ו"טריינספוטינג".

תפקידו הקולנועי הראשון היה בסרט "הוד מעלתה, הגברת בראון". פריצת הדרך שלו בקולנוע הייתה בתפקיד הראשי בסרט טלוויזיה "אטילה". משחקו בסרטו של ג'ואל שומכר, המבוסס על המחזמר המצליח של אנדרו לויד ובר, "פנטום האופרה", נחשב לתפקידו הראשון הגדול ביותר. למרות היעדר רקע אופראי, הוא שר בעצמו בסרט, ולדברי אנדרו לויד ובר, יש לבאטלר את קול ה"רוקנרולי" שהוא רצה תמיד שיהיה לפנטום. בשנת 2007 יצא הסרט "300" בכיכובו של באטלר. הסרט נחשב לאחד הסרטים המצליחים ביותר בסוגת האקשן מבחינה הכנסות (למעלה מ-456 מיליון דולר), וזיכה על כך את באטלר בפרס "שחקן האקשן של השנה" בטקס פרסי הטאורוס לפעלולנים, מכיוון שהוא ביצע את כל הפעלולים בעצמו. באותה שנה שיחק בדרמת הפשע "התנפצות".

בשנת 2008 שיחק בסרט "האי של נים"  בתפקיד אלכס רובר, הרפתקן וחוקר ידוע.

בשנת 2009 שיחק בסרט הפעולה האמריקאי של פ. גארי גריי, "אזרח שומר חוק" ודורג בשלושה כוכבים מתוך ארבעה על ידי רוג'ר איברט.

בשנת 2010 דיבב בסרט "הדרקון הראשון שלי" את אביו של היקאפ, סטויק העצום. הבמאי כריס סנדרס תיאר את סטויק כאדם המייצג ויקינג אמיתי. באטלר אמר על תפקיד זה "שמחצית מקריירת המשחק שלי הובילה אותי אליו. לדמות יש רבדים עמוקים יותר. הוא לא רק גדול וקשוח, אלא גם דמות שאפשר להתחבר אליה, במיוחד לאחר שאיבד את אשתו והוא מחויב לגדל את בנו לבד." ב-2014 וב-2019 חזר באטלר לדבב את הדמות שלו בסרטי ההמשך "הדרקון הראשון שלי 2" ו"הדרקון הראשון שלי: העולם הנסתר".

ב-2013 כיכב בסרט המותחן של אנטואן פוקואה, "המטרה: הבית הלבן". ב-2016 וב-2019, שיחק בסרטי ההמשך "המטרה: לונדון" ו"המטרה: שומר הראש".

בשנת 2016 שיחק בסרט "מלחמת האלים" בתור סת ושיחק בסרט הדרמה "גיבור אמריקאי" (אנ').

בשנת 2017 כיכב בסרט "הסערה" בתור ג'ייקוב "ג'ייק" לוסון.

בשנת 2018 שיחק בסרט "לצוד את האויב". באטלר הגיע לישראל לכבוד הקרנת הבכורה של הסרט בסינמה סיטי בצומת גלילות. במהלך הביקור השתתף בריאיון שבו הרעיף שבחים על ישראל ואף ייחל לכך שביתו בלוס אנג'לס יישרף על מנת שיוכל לעבור לארץ. ביתו אכן נשרף חודש בלבד לאחר הביקור, בגל השריפות בקליפורניה.

בשנת 2022, כיכב בסרט "נראתה לאחרונה בחיים".

בשנת 2023 שיחק בסרט "קנדהאר", ובאותה השנה שיחק גם בסרט "נחיתת חירום".

בשנת 2025 שב לגלם את דמותו של ניק אובריאן בסרט "מאורת הגנבים: פנטרה" (אנ').ובהמשך גם שב לדבב את סטויק בסרט "הדרקון הראשון שלי". 

חיים אישיים
במהלך התקופה שבה עבד כעורך דין, היה מדוכדך ושתה לשוכרה. כשהתחיל לשחק, נגמל מהשתייה. האמרגנית שלו הודיעה בפברואר 2012 שבאטלר עבר גמילה ולא חזר לשתות עוד אלכוהול. הוא ניסה להפסיק לעשן על ידי היפנוזה, מדבקות ושיטות נוספות. הוא הצליח למשך שישה חודשים בעת צילומי הסרט "300", אך חזר לעשן לקראת סוף הצילומים.

מאז 2011, באטלר מתגורר לסירוגין בלוס אנג'לס ובגלאזגו. הוא אוהד של קבוצת הכדורגל הסקוטית סלטיק.

הוא יצא בעבר עם קמרון דיאז ועם ג'ניפר אניסטון. בין השנים 2014–2016 יצא עם מורגן בראון. הם חזרו בשנת 2020.

ב-2018 השתתף בטקס התרמה חגיגי לארגון ידידי צה"ל בארצות הברית (FIDF), בו גייסו 60 מיליון דולר עבור צבא ההגנה לישראל. בנובמבר 2018, ביתו נשרף כליל בגל השריפות בקליפורניה.

פילמוגרפיה
 קולנוע 
+שנהסרטתפקידהערות1997הוד מלכותה גברת בראון (אנ')ארצ'י בראוןמחר לנצחהמלח הראשי בספינה1998Tale of the MummyבורקFast Food ג'אקו1999גן הדובדבנים (אנ')יאשה2000עוד נשיקה אחת (אנ')סאםפרחים בשדה הקרב (אנ')כריס קומאקדרקולה 2000 (אנ')יהודה איש קריות2002Shootersג'קי ג'וניורשלטון האש (אנ')קרידי2003טומב ריידר 2: סוד החייםטרי שרידןטיים לייןאנדרה מארק2004פנטום האופרהאריקפרנקי היקר (אנ')הזר2005המשחק המכריע (אנ')פרנק בורג'י (אנ')Beowulf & Grendelביאוולף2006Shadow Companyג'יימס אשקרופטדיבוב300לאונידס הראשון2007התנפצות (אנ')ניל רנדלנ.ב. אני אוהב אותךגרי קנדי2008האי של נים (אנ')ג'ק רוסו / אלכס רובררוקנרולהאחד2009השומריםהקפטןהאמת המכוערתמייק צ'אדוויגיימר (אנ')ג'ון טילמןאזרח שומר חוקקלייד שלטוןגם מפיק2010אקסית במצורמילו בוידהדרקון הראשון שליסטויק העצוםדיבוב2011קוריולאנוסאטיוס טוליוסנשק של תקווה (אנ')סאם צ'ילדרס (אנ')גם מפיק בפועל2012הגלישה הגדולה במאווריקספרוסטי האנסוןגם מפיק בפועללשחק עם הלבג'ורג' דריירגם מפיק2013סרט 43לפרקוןהמטרה: הבית הלבןמייק בנינגגם מפיק2014הדרקון הראשון שלי 2סטויק העצוםדיבוב300: עליית האימפריהלאונידס הראשון2015ספטמבר בשיראז (אנ')מפיק2016מלחמת האליםסתהמטרה: לונדוןמייק בנינגגם מפיקגיבור אמריקאי (אנ')דיין ג'נסןגם מפיק2017הסערהג'ייקוב "ג'ייק" לוסון2018מאורת הגנבים (אנ')ניק אובריאןגם מפיקנעלמים (אנ')ג'יימס דוקטגם מפיקלצוד את האויבג'ון גלאסגם מפיק2019הדרקון הראשון שלי: העולם הנסתרסטויק העצוםדיבובThem That Followמפיקהמטרה: שומר הראשמייק בנינגגם מפיק2020גרינלנדג'ון גאריטיגם מפיק2021מטרה מאחורי הסורגים (אנ')בוב וידיקגם מפיק2022נראתה לאחרונה בחיים (אנ')וויל ספאןגם מפיק2023נחיתת חירוםברודי טוראנסגם מפיקקנדהארטום האריסגם מפיק2025מאורת הגנבים: פנטרה (אנ')ניק אובריאןגם מפיקהדרקון הראשון שליסטויק העצוםדיבובIn the Hand of Dante לואי2026גרינלנד 2: הגירה (אנ')ג'ון גאריטיגם מפיקAll-Star Weekend 2027הדרקון הראשון שלי 2סטויק העצוםדיבובTBANight Has Fallenמייק בנינגEmpire Cityראטמאורת הגנבים 3ניק אובריאןגם מפיק

 טלוויזיה 
+שנהסדרהתפקידהערות1998The Young Person's Guide to Becoming a Rock Starמרטי קליימור6 פרקיםLittle White Liesפיטרסרט טלוויזיה של BBC1999An Unsuitable Job for a Womanטים בולטוןפרק: "Playing God"1999–2000Lucy Sullivan Is Getting Marriedגאס14 פרקים2001אטילה (אנ') אטילה ההונימיני-סדרה2002The Jury ג'וני דוני6 פרקים2024Ark: The Animated Seriesגאיוס מרקלוס נרווהדיבוב; 3 פרקיםThe Night Before Christmas in Wonderlandסנטה קלאוסדיבוב: סרט טלוויזיה של Sky UK 

 קישורים חיצוניים 









הערות שוליים

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:סקוטים ממוצא אירי
קטגוריה:בוגרי אוניברסיטת גלאזגו
קטגוריה:בריטים שנולדו ב-1969